קרים (להקה)

קרים (Cream, "קצפת") היא להקת רוק פסיכדלי ובלוז בריטית שהייתה פעילה במחצית השנייה של שנות השישים. הלהקה הוקמה על ידי הגיטריסט אריק קלפטון, נגן הבס ג'ק ברוס והמתופף ג'ינג'ר בייקר. הלהקה הוקמה בשנת 1966 בבריטניה ונחשבת לאחת מחלוצות הבלוז-רוק. מקור שם הלהקה הוא הביטוי באנגלית Cream Something Off, שפירושו לקחת את הטוב ביותר ממשהו למטרה מסוימת. אלבומה הראשון של הלהקה, Fresh Cream, ראה אור כמה חודשים לאחר הקמתה. האלבום שהיה רובו אלבום בלוז, כלל גרסאות כיסוי לגדולי הבלוז רוברט ג'ונסון ווילי דיקסון, וכן גרסה מקורית של הלהקה ללחן העממי Cat's Squirrel. הלהיט הגדול מאלבום זה הוא I Feel Free, למרות שהאלבום לא זכה להצלחה מרובה. ערך מורחב – Disraeli Gears ההצלחה הגדולה הגיעה עם צאת האלבום השני Disraeli Gears, בשנת 1967, ששילב מוזיקת פופ, רוק פסיכדלי ובלוז רוק. האלבום זכה להצלחה ענקית, והכיל בתוכו את להיטה הגדול ביותר של הלהקה, Sunshine of Your Love, שמילותיו נכתבו על ידי המשורר פיט בראון, שכתב את מילותיהם של רבים משיריה של הלהקה. האלבום קיבל ביקורות חיוביות מכל עבר, ונחשב לאלבום חלוץ בתחום הבלוז רוק עד היום. לאחר יציאת האלבום יצאה הלהקה לסיבובי הופעות רבים שהתפרסמו מאוד והעלו את הפופולריות של הלהקה עוד יותר מהקלטות האולפן שלהם. זאת משום שהביצועים שנתנו חברי הלהקה בהופעות החיות עלו על אלו שבאלבום, וכללו קטעים רבים שכלל לא הופיעו באלבום, כולל קטעי אלתור וסולואים ממושכים. אלבומה השלישי של הלהקה, Wheels of Fire, יצא בשנת 1968 וגם הוא זכה להצלחה עצומה. האלבום היה אלבום כפול, שהכיל אלבום הופעה חיה באולם הפילמור וסט המפורסם בסן פרנסיסקו, ואלבום אולפן. האלבום הכיל את אחד מלהיטיה הגדולים של הלהקה, White Room, וגרסת כיסוי חיה ומפורסמת לשיר Crossroads של רוברט ג'ונסון. זמן קצר לאחר צאת האלבום בשנת 1968, הודיעה הלהקה על יציאה לסיבוב הופעות אחרון טרם פרוקה. האלבום האחרון, Goodbye, יצא בשנת 1969, והכיל בתוכו הקלטות מההופעה האחרונה של הלהקה, וכן כמה הקלטות אולפן. שמו של האלבום מתייחס ל"פרידה" של חברי הלהקה, מכיוון שזהו אלבומם האחרון יחד. השם Goodbye פירושו להתראות או היו שלום, ביטוי שמגיע לפני פרידה. בשנת 1993 נכנסה הלהקה להיכל התהילה של הרוק אנד רול, ולרגל האירוע התאחדו חבריה וערכו סיבוב הופעות מחודש. בשנת 2003 התגלה בגופו של ג'ק ברוס סרטן הכבד. במאי 2005, לאחר שמצבו הרפואי התייצב בעקבות השתלת כבד, נערכה לכבודו סדרת הופעות איחוד של "קרים" ברויאל אלברט הול בלונדון שהתקיימה בתאריכים 2, 3, 5 ו-6 במאי. על אף שמבחינה אמנותית וטכנית לא התעלתה ההופעה לרמות של "קרים" ההיסטורית, הרי שהכרטיסים להופעות אזלו מיד עם הצעתם למכירה ועבור הקהל הייתה זו חוויה רגשית עמוקה. במהלך ההופעות בלונדון הגיעה אל חברי הלהקה הזמנה לקיום סדרת הופעות במדיסון סקוור גארדן בניו יורק, בתמורה לסך של מיליון דולר לכל אחד מהם. אריק קלפטון ניתח ואמר כי הסכום הגדול עיוור את עיני החברים וסיכל כל דיון האם נכון לבצע את סדרת ההופעות, שנית, חברי הלהקה זלזלו בחזרות ולא התכוננו כראוי, לכך נוספה הועבדה כי היחסים בין ברוס לבייקר היו "חבית אבק שרפה" הממתינה להצתה. בשל סיבות אלה התגלעו ויכוחים מרים והלהקה התפרקה מיד עם סיום המופע האחרון אליו התחייבה בניו יורק. ההופעות בלונדון תועדו בתקליט Royal Albert Hall London May 2–3–5–6 2005. Fresh Cream 1966 Disraeli Gears 1967 Wheels of Fire 1968 (אלבום כפול) Goodbye 1969 Live Cream 1970 Live Cream Volume II 1972 Royal Albert Hall, London, May 2-3, 5-6, 2005 2005 מדיה וקבצים בנושא קרים בוויקישיתוף אתר האינטרנט הרשמי של קרים קרים, ברשת החברתית פייסבוק קרים, ברשת החברתית אקס (טוויטר) קרים, ברשת החברתית אינסטגרם קרים, סרטונים בערוץ היוטיוב קרים, במסד הנתונים הקולנועיים IMDb (באנגלית) קרים, באתר אפל מיוזיק (באנגלית) קרים, באתר ספוטיפיי קרים, באתר Last.fm (באנגלית) קרים, באתר AllMusic (באנגלית) קרים, באתר MusicBrainz (באנגלית) קרים, באתר דיזר קרים, באתר Yandex.Music (ברוסית) קרים, באתר Discogs (באנגלית) קרים, באתר Songkick (באנגלית) קרים, באתר Genius קרים, באתר SecondHandSongs קרים, באתר MOOMA (בארכיון האינטרנט) קרים, באתר בילבורד (באנגלית) קרים, באתר טיידל (באנגלית) אורי לוטן, תרחץ את היד האיטית שלך לפני שאתה נוגע בי, nrg ‏, 25/11/2004 (Jack Bruce - The Man Behind the Bass (BBC Documentary, סרטון באתר יוטיוב קרים, באתר אנציקלופדיה בריטניקה (באנגלית) (Jack Bruce - The Man Behind the Bass (BBC Documentary, סרטון באתר יוטיוב ביקורת על אלבום האיחוד